Document ID: /roh_data/filtered/fineweb-2-filterrobots_roh.jsonl.gz/28208

Sco quai che Marc Uffer, il president da la Pro Bivio, ha ditg, vegnia l’uniun ad inoltrar proximamain las suttascripziuns tar la vischnanca da Surses. Il president communal da Surses Leo Thomann ha ditg, ch’ins vegnia a sustegnair il giavisch dals iniziants. Els vegnan a surdar la petiziun a la Confederaziun, ch’è dapi il schaner responsabla per la via dal Güglia.
Sch’il sviament po vegnir realisà, vegnia la fin finala a decider il parlament, scriva l’Uffizi federal da traffic. Quel vegn l’emprim dentant ad examinar tut ils projects existents da sviaments, e metter prioritads. Tenor l’ASTRA sajan en l’entira Svizra pendents 224 projects cun custs da 12,7 milliardas francs.
RTR actualitad 12:00